**ELŐTERJESZTÉS**

**Tisztelt Képviselő-testület!**

A temetőkről és a temetkezésről szóló 7/2007.(VI.29.)önkormányzati rendelet (a továbbiakban: Ör.) megalkotása óta nem lett felülvizsgálva. A rendelet felülvizsgálatára a mostani képviselő-testületi ülésen két okból kerül sor. A felülvizsgálat részben jogszabályi kötelezettség, miután a temetőkről és a temetkezésről szóló 1999. évi XLIII. törvény (a továbbiakban: Ttv.) 40. §. (3) bekezdése úgy rendelkezik, hogy a köztemetőkre vonatkozó díjak mértékét (temetési hely díja, temető-fenntartási hozzájárulás, temetői létesítmények díja) évente felül kell vizsgálni, a tv. 16. § c) pontja pedig arról rendelkezik, hogy a temető üzemeltetője megállapítja a temetőlátogatók kegyeletgyakorlásának feltételeit, a nyitvatartási időt.

**Indokolás**

Általános indokolás

A temetőkről és a temetkezésről szóló 1999. évi XLIII. tv. 40. § (3) bekezdése alapján a (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg, a tv. 16. § c) pontja pedig arról rendelkezik, hogy a temető üzemeltetője megállapítja a temetőlátogatók kegyeletgyakorlásának feltételeit, a nyitvatartási időt. Ennek megfelelően Ják Község Önkormányzata naprendre tűzte a temetői nyitva tartás és díjmértékek felülvizsgálatát.

Részletes indokolás

**1.§-hoz** : Az új temető nyitva tartás lett szabályozva.

**2.§-hoz** : A sírhely árakat szabályozza.

**3.§-hoz**: A 2. mellékletet helyezi hatályon kívül.

**4.§-hoz**: A rendelet hatályba lépésének időpontját szabályozza.

**Ják, 2020. június „…”**

 **dr. Tóth Ernő**

**polgármester**